《宴张户部高士轩迟月分韵二首 其二》
明代·黄省曾

令节逢秋半，华筵启夕初。柏风清草阁，蛩露暖花除。

杯白无归酒，盘青有继蔬。妒云遮不可，早巳烂东虚。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。